BCP ซื้อไบโอดีเซล-น้ำมันปาล์มดิบเพิ่ม 6 ล้านลิตร
BCP ซื้อไบโอดีเซล-น้ำมันปาล์มดิบเพิ่ม 6 ล้านลิตร จากเดิมที่แจ้งจะรับซื้อที่ระดับ 3.6 ล้านลิตร เพื่อช่วยแก้ปัญหาผลผลิตปาล์มน้ำมันล้น
27 ต.ค. 2558

นายชัยวัฒน์ โควาวิสารัช กรรมการผู้จัดการใหญ่ บริษัท บางจากปิโตรเลียม จำกัด (มหาชน) หรือ BCP  เปิดเผยว่า บริษัท และบริษัท บางจากไบโอฟูเอลฯ ซึ่งเป็นบริษัทย่อย พร้อมสนองนโยบายเร่งด่วนของรัฐบาลที่ต้องการแก้ปัญหาภาวะผลผลิตปาล์มน้ำมันล้นตลาด
โดยจะเก็บน้ำมันไบโอดีเซล และน้ำมันปาล์มดิบซึ่งเป็นวัตถุดิบในการผลิตน้ำมันไบโอดีเซลรวมในปริมาณ 12.5 ล้านลิตร หรือรับซื้อเพิ่มขึ้น 6 ล้านลิตรสูงกว่าที่เคยแจ้งว่าจะรับซื้อที่ระดับ 3.6 ล้านลิตร
อนึ่ง ปัจจุบัน บริษัท บางจากฯ มีโรงงานผลิตน้ำมันไบโอดีเซล กำลังการผลิต 360,000 ลิตรต่อวัน และมีแผนจะขยายธุรกิจผลิตน้ำมันไบโอดีเซล แห่งที่ 2 กำลังการผลิต 450,000 ลิตรต่อวัน ซึ่งขณะนี้อยู่ระหว่างการดำเนินการก่อสร้าง โดยจะเดินเครื่องผลิตน้ำมันไบโอดีเซลเต็มกำลังการผลิตสูงสุด รวม 810,000 ลิตรต่อวัน เพื่อรองรับผลผลิตปาล์มน้ำมันจากเกษตรกร คาดว่าจะก่อสร้างเสร็จภายในไตรมาสที่ 3/59